На основу члана 3. Правилника о начину, поступку и критеријумима за доделу средстава удружењима, за реализацију пројеката у области туризма, број 01-160-4/17 од 22.06.2017, директор Центра за физичку културу, рекреацију и туризам Србобран, дана 04.01.2022. године расписује

Ј А В Н И К О Н К У Р С

ЗА ДОДЕЛУ СРЕДСТАВА УДРУЖЕЊИМА ЗА РЕАЛИЗАЦИЈУ ПРОЈЕКАТА У ОБЛАСТИ ТУРИЗМА У 2022. ГОДИНИ

Укупан износ средстава који ће бити додељен по овом конкурсу износи 5.000.000,00 динара.

Средства ће се додељивати за подстицање програма или недостајућег дела средстава за финансирање пројеката које реализују удружења, а који су од јавног интереса, у области туризма.

Приоритет за доделу средстава ће имати удружења која:

- располажу капацитетима за реализацију пројеката уз референце које поседују;

- своје пројекте усмеравају ка већем броју корисника;

- могу да обезбеде мерљиве резултате у односу на предложене трошкове;

- имају висок степен успешности у реализацији програма рада и пројеката;

На конкурс се могу пријавити удружења грађана која морају испуњавати следеће услове:

* да су регистрована на територији општине Србобран;
* да обављају активности из области туризма;
* да својим деловањем подстичу развој иновативних услуга које прате реформске процесе.

Пријава на конкурс, подноси се на Пријавном обрасцу - Образац број 1, који мора садржити свеобухватне податке о подносиоцу пријаве, циљеве пројекта, временски план реализације и финансијски план пројекта

Уз пријаву на конкурс, удружење подноси следеће доказе:

-фотокопију Статута удружења,

-Центар за физичку културу, рекреацију и туризам ће по службеној дужности прибавити податке о регистрацији и заступницима удружења од АПР-а (увидом у јавно доступан регистар АПР-а)

Неблаговремене и непотпуне пријаве се неће разматрати.

Средства по одобреном пројекту ће се удружењима пренети на основу Уговора који се закључује између Центра за физичку културу, рекреацију и туризам и удружења чији је програм одобрен

**Рок за подношење пријаве је 11.01.2022. године.**

Пријаве на конкурс, са назнаком: За конкурс за доделу средстава удружењима, за реализацију пројеката из области туризма, уз пратећу документацију, подносе се на адресу:

Центар за физичку културу, рекреацију и туризам, Србобран, Трг проф.Миливоја Туторова бб.

Одлука по пријавама донеће се у року од 10 дана од истека рока за подношење пријаве.

Контакт особа за додатне информације је Слободан Субић. Контакт тел:021/731-279.